ЗДРАВСТВЕНИ ЦЕНТАР ВРАЊЕ

Јована Јанковића Лунге бр.1

Број: 04-1078

Датум: 27.04.2018.год.

 **Предмет:** Појашњење конкурсне документације за јавну набавку радова – Реконструкција и санација кровова и подова ЈН 11/2018, за коју је позив за подношење понуда објављен на Порталу јавних набавки, интернет страници наручиоца и Порталу службених гласила и базе прописа 19.04.2018.године.

На адресу наручиоца је 26.04.2018.године примљен захтев за додатним информацијама заведен под бројем 04-1063 од 26.04.2018. године за јавну набавку радова – Реконструкција и санација кровова и подова у Здравственом центру Врање ЈН 11/12018, следеће садржине:

 **Питање 1:**

Којим средствима финасирате ову Јавну набавку када не постоје  у плановима за Јавне набавке за 2018 годину и колика су та средства за сваку партију појединачно?

 **Одговор на питање бр. 1:**

 Средста за реализацију предметне набавке су обезбеђена од стране Министарства здравља Републике Србије Планом расподеле за здравствене установе чији је оснивач Република за набавку опреме и инвестиције и инвестиционо одржавање у 2018 години број:401-00-0400/2018-13.

У погледу објављивања процењених вредности радова, закон о јавним набавкама не обавезује Наручиоца да објављује износ процењених вредности,тако да се Наручилац определио да не објављује процењене износе по партијама за предметну набавку а све у циљу равноправности потенцијалних понуђача, и добијања понуда са што повољнијом ценом.

**Питање 2:**

Какве дозволе су потребне за извршење ових радова и који државни органи издају захтеване дозволе?

**Одговор на питање бр. 2:**

 Образац конкурсне документације је типски, тако да се за предметну набавку не траже посебне дозволе надлежног органа, осим регистрационог уписа код надлежног органа, у зависности да ли је у питању правно лице или предузетник. Обавезни услови из члана 75 став 1 ЗЈН и додатни који се траже у конкурсаној документацији морају бити приложени уз понуду понуђача.

**Питање 3:**

.Да ли се достављају докази за Кадровски капацитет уз понуду за сваку партију или се додатни услову набрајају у Обрасцу ИЗЈАВЕ број 5?

**Одговор на пирање бр. 3.**:

Докази о испуњавању додатних услова се морају достваити уз понуду понуђача како је тражено у конкурсној документацији стр. 14 и 15 Конкурсне документације.

 Докази о испуњености допунских услова се не морају прилагати за сваку партију појединачно, већ ако се односе на додатне услове из више партија сматраће се да један достављени примерак обухвата услове из више партија.

На адресу наручиоца је 26.04.2018.године примљен захтев за додатним информацијама заведен под бројем 04-1057 од 26.04.2018. године за јавну набавку радова – Реконструкција и санација кровова и подова у Здравственом центру Врање ЈН 11/12018, следеће садржине:

**Питање 4:**

 На страни 11 Конкурсне документације наводите да“ Има важећу дозволу надлежног органа за обављање делатности која је предмет набавке“.

 Молимо за појашњење на коју дозволу је Наручилац тачно мислио, и на који део радова се односи захтев?

**Одговор на пирање бр. 4.**

Образац конкурсне документације је типски, тако да се за предметну набавку не траже посебне дозволе надлежног органа, осим регистрационог уписа код надлежног органа, у зависности да ли је у питању правно лице или предузетник..

 **Комисија за јавну набавку добара**

 **Санитетско потрошни материјал, ЈН 11/2018**